ΓΡΑΠΤΗ ΕΡΩΤΗΣΗ E-0082/02

υποβολή: Chris Davies (ELDR) προς την Επιτροπή

(25 Ιανουαρίου 2002)

Θέμα: Διάθεση ψυγείων — Κανονισμός ΕΕ 2037/2000

Σε μια συνεδρίαση της Βουλής των Λόρδων στις 20 Δεκεμβρίου 2001, η θέση της κυβέρνησης του Ηνωμένου Βασιλείου ήταν πως, σύμφωνα με το Συμβούλιο Περιβάλλοντος, το Φεβρουάριο του 1999,πήρχαν διαφορετικές απόψεις μεταξύ των κρατών μελών σχετικά με την ανάγκη να ανακτηθούν οι χλωροφθοράνθρακες και οιδροχλωροφθοράνθρακες από τα μονωτικά αφρώδη πλαστικά εξοπλισμών ψύξης οικιακής χρήσης, καθώς και ότι μεταξύ της περιόδου 1999 — μέσα 2001 η κυβέρνηση του Ηνωμένου Βασιλείου ζητούσε μια οριστική νομική ερμηνεία από την Επιτροπή.

Επιπλέον, ισχυρίστηκε ότι μέχρι τον Ιούνιο του 2001 η Επιτροπή δεν είχε προσκομίσει μια τελική ερμηνεία του κανονισμού (ΕΚ) αριθ. 2037/2000(1) ο οποίος καταστούσε σαφές ότι ήταν αναγκαία η ανάκτηση ελεγχόμενων ουσιών από τα μονωτικά αφρώδη πλαστικά των ψυγείων οικιακής χρήσης.

Τί παρατηρήσεις έλαβε η Επιτροπή από την κυβέρνηση του Ηνωμένου Βασιλείου κατά την περίοδο πριν τον Ιανουαρίου του 2002 σχετικά με τις δυσκολίες που θα αντιμετώπιζε η Βρετανία πληρώντας τις προϋποθέσεις του κανονισμού, εφόσον δενπάρχουν στο συγκεκριμένο κράτος μέλος ειδικές εγκαταστάσεις που να παρέχουν τη δυνατότητα ανάκτησης των χλωροφθορανθράκων από τα ψυγεία·

(1) ΕΕ L 244 της 29.9.2000, σελ. 1.

Απάντηση της κας Wallstrm εξ ονόματος της Επιτροπής

(22 Μαρτίου 2002)

Ο κανονισμός (ΕΚ) αριθ. 2037/2000 του Ευρωπαϊκού Κοινοβουλίου και του Συμβουλίου της 29ης Ιουνίου 2000, για τις ουσίες που καταστρέφουν τη στιβάδα του όζοντος εγκρίθηκε τον Ιούνιο του 2000. Το άρθρο 16 παράγραφος 2 του κανονισμού αυτού ορίζει ότι οι χλωροφθοράνθρακες (CFC) πρέπει να ανακτώνται από τα μεταχειρισμένα οικιακά ψυγεία και τους καταψύκτες. Προβλέπεται επίσης προθεσμία για την εφαρμογή της διάταξης αυτής μέχρι τις 31 Δεκεμβρίου 2001, ούτως ώστε τα κράτη μέλη να διαθέτουν επαρκή χρόνο για να εγκαταστήσουν κατάλληλες μονάδες ανάκτησης των CFC από τα μεταχειρισμένα ψυγεία.

Πληροφορίες για τις επαφές που είχε η Επιτροπή με τη κυβέρνηση του Ηνωμένου Βασιλείου σχετικά με τη δυνάμει του κανονισμού (ΕΚ) αριθ. 2037/2000 διάθεση των οικιακών ψυγείων έχουν δοθεί ήδη στο Αξιότιμο Μέλος του Κοινοβουλίου στην απάντηση προς τη γραπτή ερώτηση E-0005/02(1).

Κατά τη διάρκεια των επαφών αυτών, το Ηνωμένο Βασίλειο διατύπωσε ορισμένες παρατηρήσεις όσον αφορά το ζήτημα της ανάκτησης των CFC από τα οικιακά ψυγεία, ιδίως σε επιστολή της 11ης Σεπτεμβρίου 2000 καθώς και στο πλαίσιο των συνεδριάσεων της Διαχειριστικής Επιτροπής που πραγματοποιούνται συνήθως ανά εξάμηνο με σκοπό την παρακολούθηση της προόδου των σχετικών με τον κανονισμό δραστηριοτήτων. Στην επιστολή του το Ηνωμένο Βασίλειο ανέφερε ότι με την παρούσα κατάσταση της τεχνολογίας δεν ήταν εφικτή η απομάκρυνση των ουσιών που καταστρέφουν το όζον πριν από τη διάθεση των συσκευών και ότι δενπήρχαν μονάδες εμπορικού χαρακτήρα που να ειδικεύονται στην απομάκρυνση των CFC από το μονωτικό αφρό των οικιακών ψυγείων. Το Ηνωμένο Βασίλειο επεσήμανε τις δυσκολίες της ανάκτησης των CFC από μονωτικό αφρό των οικιακών ψυγείων και χρησιμοποίησε το επιχείρημα αυτό για ναποστηρίξει ότι, κατά την αντίληψή του, ο κανονισμός δεν απαιτούσε αναγκαστικά ανάκτηση των CFC από το μονωτικό αφρό.

Στην πρώτη συνεδρίαση της προβλεπόμενης από τον κανονισμό Διαχειριστικής Επιτροπής, η οποία πραγματοποιήθηκε στις 4 Οκτωβρίου 2000, πολλά κράτη μέλη επεσήμαναν ότι η ανάκτηση CFC από το μονωτικό αφρό οικιακών ψυγείων εφαρμόζεται στις χώρες τους από πολλού. Ανέφεραν ότι οι CFC ανακτώνται τόσο από το μονωτικό αφρό όσο και από το κύκλωμα ψύξης των οικιακών ψυγείων. Το 75 % των CFC περιέχεται στο μονωτικό αφρό και το 25 % στο κύκλωμα ψύξης. Από διάφορες έρευνες που διεξήγαγε στη συνέχεια η Επιτροπή, στις αρχές του 2001 και πιο πρόσφατα, προέκυψε ότι οκτώ τουλάχιστον κράτη μέλη διέθεταν εγκαταστάσεις εμπορικού χαρακτήρα για την ανάκτηση CFC από οικιακά ψυγεία, συμπεριλαμβανομένης της ανάκτησης CFC από το μονωτικό αφρό.

Σε επιστολή της 8ης Ιανουαρίου 2001, το Ηνωμένο Βασίλειο επανέλαβε την άποψή του σύμφωνα με την οποία μόνο σε ένα ή δύο κράτη μέληπήρχαν εγκαταστάσεις εν λειτουργία δυνάμενες να ανακτούν τους CFC από το μονωτικό αφρό κατά την καταστροφή των ψυγείων. Κατόπιν αιτήσεως του Ηνωμένου Βασιλείου, η Επιτροπή συναντήθηκε στις 24 Ιανουαρίου 2001 με αντιπροσώπους της βρετανικής κυβέρνησης και πέντε άλλων κυβερνήσεων κρατών μελών. Το Ηνωμένο Βασίλειο δήλωσε ότι, κατά την άποψή του το βασικό πρόβλημα έγκειται στο γεγονός ότι μαζί με την απαγόρευση των εξαγωγών ψυγείων που περιέχουν CFC δεν είχε προβλεφθεί μεταβατική περίοδος που να επιτρέπει μια προγραμματισμένη σταδιακή παύση των εξαγωγών αυτών. Πέραν τούτου, το Ηνωμένο Βασίλειο δεν διέθετε εγκαταστάσεις για την ανάκτηση των CFC πέρα από μια μικρή μονάδα επίδειξης η οποία δεν θα ήταν σε θέση να αντεπεξέλθει στο δυνητικό όγκο των ψυγείων που θα έπρεπε ναποστούν επεξεργασία. Με τρίτη επιστολή της 30ης Ιανουαρίου 2001 το Ηνωμένο Βασίλειο επανήλθε στο θέμα των ελεγχόμενων ουσιών που περιέχονται στα οικιακά ψυγεία και στους καταψύκτες και έθεσε το ζήτημα της ερμηνείας του όρου εάν αυτό είναι πρακτικά εφικτό στο άρθρο 16 παράγραφος 3 σε σχέση με την ανάκτηση των CFC από το μονωτικό αφρό των οικιακών ψυγείων και καταψυκτών και κατά πόσο αυτό μπορεί να εφαρμοστεί στο άρθρο 16 παράγραφος 2. Στη συνεδρίαση της Διαχειριστικής Επιτροπής του Οκτωβρίου 2000 είχε συμφωνηθεί ότι το άρθρο 16 παράγραφος 3 ίσχυε για το μονωτικό αφρό και ότι ήταν εφικτή η ανάκτηση CFC από το μονωτικό αφρό των οικιακών ψυγείων.

Το Φεβρουάριο του 2001, η Επιτροπή επισκέφθηκε μαζί με στελέχη της βρετανικής διοίκησης μια βρετανική επιχείρηση που ασχολείται με την ανάπτυξη πρωτοτύπου συστήματος ανάκτησης CFC από το μονωτικό αφρό οικιακών ψυγείων, γεγονός το οποίο αποδεικνύει το ενδιαφέρον που επιδεικνύουν και οι δύο πλευρές για την ανάπτυξη τεχνολογιών ανάκτησης στο Ηνωμένο Βασίλειο.

(1) ΕΕ C 172 E της 18.7.2002, σελ. 121.